Porsche nə vaxtdan bahalı maşın olub? - Sürücüsü qəza törədən deputat\n16:21 20 Fevral 2019\nMilli Məclisin deputatı Cavanşir Feyziyev ona məxsus olan "Porsche Cayenne GTS” markalı, 90 FC 111 dövlət qeydiyyat nişanlı avtomobillə fevralın 15-də Bakı şəhərinin Xəzər rayonunda baş vermiş ağır yol qəzasından danışıb.\nFemida.az xəbər verir ki, C.Feyziyev Demokrat.az-a açıqlamasında sözügedən "Porsche Cayenne GTS” markalı avtomobilin ona məxsus olduğunu təsdiqləyib.\nDeputat qəza törədilən zaman sükan arxasında özünün deyil, sürücüsünün olduğunu bildirib:\n"Qəza baş verən zaman mən Bakıda olmamışam. Mən ayın 12-dən Brüsseldə səfərdəyəm.Bakıya yeni qayıtmışam. Maşını idarə edən sürücüm olub. Adam qəza törədib, araşdırılır, kim günahkardırsa cəzasını da çəkəcək. Adətən, mən ölkədə olmayanda sürücüm öz maşınını idarə edir. Bu qədər illər ərzində birinci dəfədir ki, belə hadisə baş verir. Hesab edirəm ki, burada qeyri-adi nə isə yoxdur. Qəza hər kəsin başına gələ bilər, heç kəs bu cür hadisələrdən sığortalanmayıb. Kim yalandan deyir, guya, qəza vaxtı mən sükan arxasında olmuşam və sairə, Allah özü onların cəzasını verəcək".\nCavanşir Feyziyev qəzaya düşən "Porsche Cayenne GTS” markalı avtomobilinin elə də bahalı olmadığını söyləyib:\n"Məgər Bakıda cəmi bir-iki "Porsche” var? Bakıda minlərlə "Porsche” var. Digər tərəfdən isə "Porsche" nə vaxtdan bahalı maşın olub? "Porsche" orta qiymətə olan maşındır. Məgər deputatın "Porsche"si ola bilməz? Burada qeyri-adi nə var?"


Yayda parlaq dəri üçün ev şəraitində düzəldilmiş skrablar » Qadınla.Com - Qadınlar Birİncidir!\nTarix: 4-06-2016, 06:00\nolunub ki, dəridəki bir çox problemlər məhz təbii üsullarla aradan qaldırılıb. Buna görə də son zamanlar üz və bədən üçün ev şəraitində hazırlanan skrablar çox məşhurdur. BƏDƏN ÜÇÜN ŞƏKƏRLİ SKRAB\nMəqsəd: Pilinq edir\nşəraitində hazırlanan bu klassik skrabdan daha asan bir şey yoxdur. Qəhvə rəngli şəkər və zeytun yağının kombini ev şəraitində, xüsusilə də, yayda çimərlik sezonunun sonunda dəri üçün ideal, effektli formuldur.\nİçindəkilər: 200 qr qəhvəyi şəkər, 100 ml zeytun yağı, 1-2 damcı dad üçün efir yağı.\nHazırlanması: Bütün bu məhsullar qarışdırılır və 7 gün süşə bankada saxlanılır.\nİstifadə tezliyi: Effektli dəri pilinqi üçün ehtiyaca görə.\nBƏDƏN ÜÇÜN VANİLLİ VƏ DARÇINLI SKRAB\nMəqsəd: Ümumi bədən pilinqi\nEv şəraitində hazırlanan bu skrab dəriyə əsrarəngiz parlaqlıq verərək mözücələr yaradır.\nxörək qaşığı darçın tozu, 1 xörək qaşığı vanil ektraktı, 250 qr böyük qəhvəyi şəkər, 125 ml zeytun və ya kokos yağı.\nHazırlanması: Bütün məhsullar qalın və yapışqan olana qədər qarışdırılır. Ağzı qapaqlı şüşə bankada saxlanılır.\nİstifadə tezliyi: Həftədə bir dəfə.\nÜZ ÜÇÜN QREYPFRUT VƏ AVOKADO İLƏ ŞƏKƏRLİ SKRAB\nMəqsəd: Dərini sıxılaşdırır\nxassəsinə görə Qreypfrutun bənzəri yoxdur. Kollagenin təbii istehsalını\ngücləndirməklə, bir neçə günə hamar dəriyə nail olmaq üçün əla köməkçi antioksidandır. Avokado ilə birləşməsi pilinqə əlavə güc qataraq dərinin\nqocalmasına ikiqat zərbə vurur.\nİçindəkilər: 250 qr şəkər, yarım çəhrayı qreypfrut şirəsi, 3 xörək qaşığı avokado yağı.\nHazırlanması: Şirəçəkən maşından qreypfrutun şirəsi çıxarılır. Bütün məhsullar qarışdırılaraq şüşə bir qaba qoyulur.\nİstifadə tezliyi: Gündə 1 dəfə, səhərlər.\nÜZ ÜÇÜN ÇİYƏLƏK VƏ LAYMLI SKRAB\nMəqsəd: Dərini işıqlandırır\n– təbii salis turşusu qaynağı olmaqla dəri üçün çox gərəkli təmizləmə vasitəsidir. Çiyələk – əhəng skrabı dəridəki məsamələri təmizləməyə və bir neçə gün içində dərinin işıqlanmasına kömək edən ideal pilinqdir.\nİçindəkilər: 5 böyük və ya 10 kiçik çiyələk, yarım laym suyu, 1 çay qaşığı badam yağı, 4 xörək qaşığı duz.\nblenderdən keçirdirik püre halına gələnə qədər. Laym suyu və badam yağı\nəlavə edilir. Sonda isə duz əlavə edilib, qarışdırılır. Hava keçirməyən\nqabda bir həftə saxlanılır.\nİstifadə tezliyi: Gündə bir dəfə səhərlər istifadə olunur, 5-7 dəqiqə saxlanılır və daha sonra ovxalanır.\nÜZ VƏ BƏDƏN ÜÇÜN LİMONLU – BALLI PİLİNQ EDİCİ SKRAB\nMəqsəd: Günəş yanığından sonra müalicəvi pilinq\nxoşagəlməz günəş yanığının nəticəsi olaraq üz və bədənimizə heç də uyğun olmayan pilinqlər edirik. Dərimizdə ölü hüceyrələrdən azad olmaq üçün evdə tez bir şəkildə limon və baldan müalicəvi skrab hazırlaya bilərik.\nİçindəkilər: yarım təzə limon, 125 qram şəkər, 1 xörək qaşığı zeytun yağı, 1 xörək qaşığı bal.\nsuyu ilə zeytun yağı qarışdırılır. Daha qatı məhlul almaq üçün reseptdə\ngöstəriləndən bir az daha zeytun yağı əlavə etmək olar. Balı əlavə edib\ntez qarışdırmaq lazımdır. Sonda şəkəri əlavə edilib qarışdırılmalıdır.\ntezliyi: Gündə 2 dəfə - səhər və axşam, 2-3 dəqiqə üzə dairəvi hərəkətlərlə masaj edərək istifadə edilir. Sonra isə üz sərin su ilə yaxalanır. loading... 100\nCiyeleyi ederem yeqin\n4 iyun 2016 10:07\nMende beden ucun skrablari ozum hazirlayiram. Evde tetbiq edirem. Cox fayda verir\n4 iyun 2016 08:51\nhazir almaq a ustunluk verirem\n4 iyun 2016 08:39


''Polis rəisi deyirdi ki, harası ağrıyırsa, orasından vurun...'' · Human Rights Club\n”Polis rəisi deyirdi ki, harası…\nGəncə hadisələrinə görə həbs olunan şəxslərin işi bir neçə qrupa ayrılıb. Onların əksəriyyətinin işi məhkəməyə göndərilib. Hətta iki qrupa artıq hökm də oxunub. Onlar isə hökmdən narazı qalıb apelyasiya şikayəti veriblər. Gəncə Apelyasiya Məhkəməsinin hakimləri Bakı Apelyasiya Məhkəməsində onların şikayətinə baxırlar.\nİyunun 4-də Bakı Apelyasiya Məhkəməsinin binasında hakim Çingiz Məmmədovun sədrliyilə 11 nəfərlik qrupun şikayətlərinə baxılıb. Gəncə Ağır Cinayətlər Məhkəməsinin hökmüylə onlara 7 il 6 aydan 9 ilə qədər həbs cəzası verilib.\nBudəfəki məhkəmə iclasında təqsirləndirilən 11 nəfərdən 4-ü – Toğrul Verdiyev, Seymur Əliyev, Orxan Yağnaliyev və Vaqif Əşrəfov ifadə verib. Onlar ittihamların yalan olduğunu, ağlasığmaz işgəncələrə məruz qaldıqlarını bildiriblər.\nToğrul Verdiyev bildirib ki, Gəncədə aksiya günü – iyulun 10-da axşam saat 18.00 radələrində dostları ilə çay içib, ardınca da namaz qılmaq üçün məscidə gediblər. O tərəfə gedəndə də səs-küy eşidiblər: “Kənardan baxdıq, sonra birdən yadıma düşdü ki, açar işdə qalıb. Mən “Gəncə Mall”da işləyirəm, açara görə geri qayıtdım. İki gündən sonra yolda gedəndə polislər tutub Gəncənin Nizami rayon Polis İdarəsinə apardılar. Rəis Ədalət Sadıqov məni sorğu-sual elədi. Ədalət soruşdu ki, İranda olmusan, namaz qılırsan? Dedim, bəli. Yanındakılara dedi ki, İranda olub, namaz qılır, vətən xainidir. Oradan əməliyyatçının otağına apardılar. Məni ittiham edirlər, bircə dənə də sübut ortaya qoymurlar. Deyirlər, kameraya düşmüşəm aksiyada, bəs hanı o görüntülər?”\nT.Verdiyev bildirib ki, polisləri itələməsi, daş atması barədə ittihamda yazılanlar da yalandır: “Guya polisi iki əlimlə itiələmişəm. Mən solaxayam, ancaq bir əlimlə işləyirəm. Sonra yazıblar ki, guya mən 5 ildir namaz qılıram. Əslində 1 ildir namaza başlamışam. Polis idarəsində Ruhi və Nicat adlı iki nəfər üzümə durdular. Onlara dedim ki, Allahdan qorxun, övladlarınız var. Dedilər ki, qardaş, biz olmasaq da, başqasını gətirəcəklər”.\nTəqsirləndirilən Seymur Əliyev də özünü təqsirli bilmədiyini, ittihamların saxta olduğunu söyləyib. Bildirib ki, cinayət işinin materiallarında onun iyulun 10-da tutulduğu yazılıb, halbuki, onu iyulun 12-də saxlayıb idarəyə aparıblar.\nTəqsirləndirilən Orxan Yağnaliyev bildirib ki, nənəsinin yas mərasimində iştirak etmək üçün Gəncəyə gəlib və heç bir günahı olmadığı halda, həbs edilib. O, bildirib ki, dayısı oğlu ilə aptekə gedərkən həbs olunublar. Əvvəlcə onlara inzibati həbs verilib, iki gündən sonra barələrində cinayət işi başlanıb.\n“İdarədə o hadisələrə görə tutulanların əlindən dayanmağa yer yox idi. Adamları bir yerə yığıb, elə “koridorda” döyürdülər. Polis idarəsinin rəisi Ədalət Sadıqova dedim ki, mənim günahım yoxdur. Qayıtdı ki, bura Azərbaycandır, burada qayda-qanun işləmir. Prokurorluğun müstəntiqi Orxan Babayev də ordaydı, dedi ki, “sənin kimiləri ağıllandırmağı bilirəm”. Məni soyundurdular, əl-ayağımı bağladılar, daha sonra özümü də radiatora bağladılar. O qədər döydülər ki, qulağımın biri tamamilə sıradan çıxdı, indi eşitmirəm. Baş barmağımı qapının arasında o qədər sıxdılar ki, günlərlə ağrıdan dayana bilmirdim. Sonra da təcridxanada üç gün “kars”da ac-susuz saxladılar. Biz orada olanda Gəncə təcridxanasında bir erməni diversant var idi. Onu əllərinin içində saxlayırdılar. Amma bizə günlərlə adi su da vermirdilər…”\nTəqsirləndirilən Vaqif Əşrəfov bildirir ki, Rusiya vətəndaşıdır, orada qeydiyyatdadır. Onun sözlərinə görə, Gəncə hadisələrindən xeyli keçəndən sonra onu telefonla polis idarəsinə çağırıblar, o da gedib: “Ədalət Sadıqov soruşdu ki, meydanda olmusan? Dedim ki, yox. Sonra iyulun 31-nə kimi məni saxladılar. Həsənov Araz da (onunla birlikdə mühakimə olunan şəxs) orada idi. Sonra Arazla məni guya küçədə telefonla ucadan danışdığımız üçün 15 sutka verib göndərdilər. Ancaq bununla ürəkləri soyumadı, cinayət işi açdılar. Üç ildir işləməyən telefonumu aktlaşdırıblar ki, guya bu nömrə ilə aksiya iştirakçıları ilə öncədən danışıb-yazışmışam”.\nİşgəncələrdən danışan V.Əşrəfov bildirib ki, Gəncə hadisələri vaxtı saxlanılanları döymək üçün polis idarəsinə xeyli stul ayaqları toplanmışdı. Adamların əl-ayaqlarını bağlayıb, onlarla döyürdülər. V.Əşrəfov deyir ki, işgəncə nəticəsində qulağı qırıq-qırıq olmuşdu, indi də izi qalıb: “Polis rəisi Ədalət Sadıqov deyirdi ki, harası ağrıyırsa, orasından daha çox vurun”.\nBu qrupa fevralın 22-də hökm oxunub. Hakim Natiq Əliyevin sədrliyilə çıxarılan hökmə əsasən, 11 nəfərdən Araz Həsənov və Vaqif Əşrəfov 7 il 6 ay, Toğrul Verdiyev, Kamal Məhərrəmov, Nizami Əkbərov, Şahlar Rzayev, Tural Bayramov, Seymur Əliyev və Ruslan Həsənov 8 il, Orxan Yağnaliyev 8 il 6 ay, Maarif Hacıyev isə 9 il azadlıqdan məhrum edilib.\nDaxili İşlər Nazirliyi isə işgəncə iddialarını təkzib edir və bu barədə səslənən şikayətlərin həqiqətəuyğun olmadığını bildirir.\nCategory: Siyasi Məhbuslar June 9, 2019 Leave a comment\nTags: gəncə hadisələriişgəncəpolitical prisonersiyasi məhbustorture\nPreviousPrevious post:Bərdədə qadınların əl işi sərgisi keçirilibNextNext post:Siyasi məhbus tanınmaz hala düşüb


“DigitaLand – Rəqəmsal Vətən” layihəsi başa çatıb – Turkustan.info\n“İrəli” İctimai Birliyinin təşkilati, Gənclər Fondunun maliyyə dəstəyi ilə keçirilən XIII qrant müsabiqəsinin qalibi Məleykə Tağızadənin “DigitaLand – Rəqəmsal Vətən” adlı fərdi layihəsinin icrası başa çatıb.\n“İrəli”dən verilən məlumata görə, layihənin əsas məqsədi sosial mediadan düzgün istifadə qaydalarını təbliğ etmək, virtual müharibə mövzusundagəncləri maarifləndirmək, vətənpərvərlik anlayışınıgənclərə aşılamaq, Azərbaycan gerçəklərinitəbliğ etməkdir.\nLayihə çərçivəsində hərbi jurnalist Rahib Qərib Virtual Müharibə mövzusuna toxunaraq İnformasiya müharibəsi, hərbi jurnalistika haqqında fikirlərini bölüşüb. Layihədə “Virtual Qarabağ” İKT Mərkəzinin sədr müavini Nail Şükürov virtual müharibə, bu mövzunun ölkədə vacibiyyəti haqqında fikirlərini bölüşüb. Layihədə təlimçi olan Şahin Rəhmanlı gənclərdə vətənpərvərlik hissi mövzusuna toxunub və layihə iştirakçılarının suallarını cavablandırıb. Sonda layihə iştirakçılarına hədiyyə və sertifikatlar təqdim olunub.\nƏvvəlki Vidadi Zeynalovun əmlakı ilə bağlı araşdırma aparılır\nSonrakı Bu məntəqələrin nəticələri LƏĞV EDİLDİ – SON DƏQİQƏ


Nursultan Nazarbayev videomüraciət yaydı: “Paytaxtda istirahət edirəm” – VİDEO – Medianews\n“2019-cu ildə mən prezident səlahiyyətlərini Kasım-Jomart Tokayevə təhvil verdim, o vaxtdan təqaüdçüyəm. Hazırda Qazaxıstanın paytaxtında istirahət edirəm və heç bir yerə getməmişəm. Prezident Kasım-Jomart Tokayev tam səlahiyyətə malikdir. O, Təhlükəsizlik Şurasının sədridir. Tezliklə Prezident Nur Otan Partiyasının sədri seçiləcək. Ona görə də elitada heç bir münaqişə, qarşıdurma yoxdur. Bu mövzuda şayiələr tamamilə əsassızdır”, – Nursultan Nazarbayev vurğulayıb.


Silinən “Votsap” mesajlarını bərpa etməyin sadə yolu | Sələf Xəbər\nSilinən “Votsap” mesajlarını bərpa etməyin sadə yolu\n“Sələf Xəbər” Atv.az-a istinadən bildirir ki, silinən “ Votsap” mesajlarını bərpa etmək üçün sadə bir yol var. Android və İOS markalı telefonlarda “Votsap” yükləyərkən verilən suallara diqqətlə baxmaq lazımdır.\nXidməti yükləyərkən sizə silinmiş yazışmaların bərpa olunması ilə bağlı sual verilir. Təsdiq etsəniz, silinən mesajları yenidən bərpa edə bilərsiniz.\nİki sim kartla “Votsap” istifadə etmək istəyirsinizsə, “Google Play”dan “SwitchMe” tətbiqini yükləyə bilərsiniz.\nBu tətbiq sizə bir telefonda iki nömrə ilə ayrı-ayrı “Votsap” istifadəsində sizə kömək edəcək.


Hava kəskin soyuyacaq » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n12 Dekabr 2012, 12:39 1365\nDekabrın 13-ü axşamdan ölkə ərazisində hava kəskin soyuyacaq. Ekologiya və Təbii Sərvətlər Nazirliyi Milli Hidrometeorologiya Departamentindən verilən məlumata görə, dekabrın 14-dən 18-dək temperaturun 8-10 dərəcə aşağı enəcəyi gözlənilir.\nBakıda və Abşeron yarımadasında dekabrın 13-də günün ikinci yarısında buludluluğun tədricən artacağı, axşama doğru yağış yağacağı gözlənilir. Mülayim şimal-şərq küləyi əsəcək. Havanın temperaturunun gecə 6-9, gündüz 9-13 dərəcə isti olacağı gözlənilir.\nAzərbaycanın rayonlarında gecə və səhər bəzi yerlərdə duman, çiskin olacağı, axşama doğru yağış, dağlıq və dağətəyi rayonlarda sulu qar, qar yağacağı gözlənilir. Şərq küləyi əsəcək. Havanın temperaturunun gecə 2-7, gündüz 9-14 dərəcə isti, dağlarda gecə 2-7 dərəcə şaxta, gündüz 0-5 dərəcə isti olacağı gözlənilir.


Təzəxan Mirələmliyə cinayət işi açılıb » Civil Azerbaijan - İnformasiya portalı\nTəzəxan Mirələmliyə cinayət işi açılıb\nTarix: 13-04-2020, 15:10\n"Azadlıq" qəzetinin əməkdaşı Təzəxan Mirələmli cinayət məsuliyyətinə cəlb edilib. Aprelin 13-də ona qarşı Cinayət Məcəlləsinin 221.1 (xuliqanlıq) maddəsi ilə ittiham irəli sürülüb. T.Mirələmli fevralın 26-da - Xocalı faciəsinin ildönümüylə əlaqədar anım mərasimində özünü videobloqer kimi təqdim edən Ata Abdullayevə xəsarət yetirməkdə suçlanır. Cinayət işi də A.Abdullayevin şikayəti əsasında başlanıb.\nCivilAzerbaijan.com-un məlumatına görə, T.Mirələmli AzadlıqRadiosuna bildirib ki, birinci dəfə bu iş üzrə bir ay öncə şahid qismində dindirilmişdi. Aprelin 13-də səhər saatlarında Xətai rayon Polis İdarəsinin müstəntiqi onu idarəyə çağırıb, vəkillə birlikdə gəlməsini istəyib: "Məlum vəziyyətlə əlaqədar vəkilə müraciət etmək, müqavilə bağlamaq mümkün olmadı. Ona görə tək getdim. Amma idarədə mənə dövlət hesabına vəkil təyin edildi. 13 saylı vəkil bürosunun üzvü Rəşad Abdinov idi. Təqsirləndirilən şəxs qismində cəlb olunmağım barədə qərarı verdilər, ittihamı elan etdilər, bəzi iş materiallarıyla tanış oldum".\nJurnalist deyir ki, tanış olduğu materiallar arasında A.Abdullayev haqqında ekspertizanın verdiyi rəy də olub. T.Mirələmli ekspert rəyindən narazı qaldığını, bu haqda etirazını bildirdiyini vurğulayır: "Mən ona xəsarət yetirməmişəm. Həmin gün başqa adamlarla da problemi olub. Gerçəkdən xəsarəti olubsa da, bəlkə elə onda alıb...".


Bizimlə sizin aranızda Allahın şahid olması yetər. Doğrudan da biz sizin ibadətinizdən xəbərsiz idik”.\nOrada hər bir nəfər keçmişdə törətdiklərinin acısını çəkəcəkdir. Onlar Allaha – özlərinin həqiqi Himayədarına qaytarılacaq və uydurduqları bütlər onlardan uzaqlaşıb qeyb olacaqlar.\nDe: “Sizə göydən və yerdən ruzi verən kimdir? Qulaqlara və gözlərə hakim olan kimdir? Ölüdən diri çıxaran, diridən də ölü çıxaran kimdir? İşləri yoluna qoyan kimdir?” Onlar deyəcəklər: “Allah!” De: “Bəs belə olduğu halda Allahdan qorxmursunuz?”\nBeləliklə fasiqlərin iman gətirməyəcəyinə dair Rəbbinin Sözü doğru çıxdı.\nDe: “Allaha qoşduğunuz şəriklərdən eləsi varmı ki, hər hansı bir məxluqu ilk dəfə yaratsın, öldükdən sonra onu əvvəlki halına qaytarsın?” De: “Məxluqu ilk dəfə Allah yaradır, öldükdən sonra onu əvvəlki halına qaytarır. Siz necə də haqdan döndərilirsiniz!”\nDe: “Allaha qoşduğunuz şəriklər arasında haqqa yönəldən bir kimsə varmı?” De: “Allah Öz qullarını haqqa yönəldir. Elə isə deyin görək haqqa yönəldən kəs arxasınca gedilməyə daha çox layiqdir, yoxsa özünə doğru yol göstərilməyincə onu tapa bilməyən kəs? Sizə nə olub? Necə mühakimə edirsiniz?”\nOnların əksəriyyəti ancaq zənnə qapılır. Şübhəsiz ki, zənn həqiqəti heç cür əvəz edə bilməz. Allah onların nə etdiklərini bilir.


“Muxtar respublikamızı tanıyaq” devizi altında keçirilən fotomüsabiqəyə yekun vurulub - serqqapisi.az\n“Muxtar respublikamızı tanıyaq” devizi altında keçirilən fotomüsabiqəyə yekun vurulub\nNəşr edilib 26.05.2017 09:01 |\nBu münasibətlə keçirilən tədbirdə çıxış edən Naxçıvan Muxtar Respublikasının mədəniyyət və turizm naziri Natəvan Qədimova bildirib ki, Naxçıvanın qədim tarixə və zəngin mədəniyyətə malik olması, yüksək qonaqpərvərlik ənənələri, flora və faunası, müxtəlif iqlim qurşaqları və təbiəti, əlverişli infrastrukturu muxtar respublikada turizmin inkişafına geniş imkanlar açır.\nVurğulanıb ki, bu diyar tarix və mədəniyyət abidələri ilə zəngindir. Naxçıvan Muxtar Respublikası Ali Məclisi Sədrinin “Naxçıvan Muxtar Respublikası ərazisindəki tarix və mədəniyyət abidələrinin qorunması və pasportlaşdırılması işinin təşkili haqqında” 2005-ci il 6 dekabr tarixli Sərəncamına əsasən, Naxçıvan ərazisində 57 dünya və 500-ə yaxın ölkə əhəmiyyətli olmaqla, 1202 daşınmaz tarix və mədəniyyət abidəsi qeydə alınıb və pasportlaşdırılıb. Son illərdə daşınmaz tarix və mədəniyyət abidələrinin bərpa, təmir və konservasiya olunması da diqqət mərkəzindədir və bu istiqamətdə ardıcıl işlər görülür.\nDiqqətə çatdırılıb ki, muxtar respublika ərazisində “Əshabi-Kəhf Ziyarətgahı” Dini-Mədəni Abidə Kompleksinin, digər pir və ziyarətgahların olması dini turizm həvəskarlarını buraya cəlb edir. Həmçinin Duzdağ Fizioterapiya Mərkəzi, Darıdağ Arsenli Su Müalicəxanası müalicə turizmin inkişafına şərait yaradır. Təmiz hava, ekoloji cəhətdən təmiz qida məhsulları, lazımi infrastruktur, həmçinin sabit və təhlükəsiz həyat isə turistlərin müasir dövrdə ən çox əhəmiyyət verdikləri amildir. Bunun nəticəsidir ki, keçən il muxtar respublikamıza gələnlərin sayı 403 mindən çox, bu ilin dörd ayı ərzində gələnlərin sayı isə 130 minə yaxın olub. Bu isə keçən ilin eyni dövrü ilə müqayisədə 5 faiz çoxdur.\nNaxçıvan Muxtar Respublikasının çox geniş turizm imkanlarına malik olduğunu vurğulayan Natəvan Qədimova qeyd edib ki, bu ehtiyatlardan səmərəli şəkildə istifadə olunması üçün hər birimiz var gücümüzlə çalışmalı, muxtar respublikamızın dünyaya tanıdılmasında əlimizdən gələni əsirgəməməliyik. Turizmin inkişafında turizm potensialının mövcudluğu ilə yanaşı, reklam və təbliğat işi də mühüm əhəmiyyətə malikdir. Muxtar respublikanın turizm potensialının tanıdılması, gənclərin təbliğat işində fəallığının artırılması məqsədilə nazirlik tərəfindən “Muxtar respublikamızı tanıyaq” devizi altında fotomüsabiqə elan edilib.\nNazirliyin Turizm şöbəsinin müdiri Əkbər Novruzov çıxışında bildirib ki, fotomüsabiqə 1 yanvar 2017-ci il tarixdən 30 aprel 2017-ci il tarixədək Naxçıvan Muxtar Respublikası Mədəniyyət və Turizm Nazirliyinin təşkilatçılığı ilə “Muxtar respublikamızı tanıyaq” başlığı altında “Ən yaxşı Naxçıvanın təbiət fotoşəkli”, “Ən yaxşı memarlıq abidəsi fotoşəkli” və “Ən yaxşı mədəni irs nümunəsi fotoşəkli” nominasiyaları üzrə keçirilib. Müsabiqəyə 43 iştirakçı müraciət edib və üç nominasiya üzrə, ümumilikdə, 300 fotoşəkil təqdim olunub. Həmin fotoşəkillərin qiymətləndirilməsi, qaliblərin müəyyənləşdirilməsi məqsədilə 5 nəfərdən ibarət münsiflər heyəti yaradılıb və fotoların seçilməsi iki mərhələdə aparılıb. Müsabiqəyə təqdim olunmuş materialların qiymətləndirilməsi nəticəsində əsas meyar kimi fotoşəklin müsabiqənin məqsədinə uyğunluğu, orijinallığı, asan qavranılması və keyfiyyəti nəzərə alınıb.\nTədbirdə fotomüsabiqənin qalibi Aytən İsgəndərli və Mədəniyyət İşçiləri Həmkarlar İttifaqı Naxçıvan Muxtar Respublika Komitəsinin sədri, Əməkdar mədəniyyət işçisi Rövşən Hüseynov çıxış ediblər.\nSonra müxtəlif nominasiyalar üzrə qaliblər I, II və III dərəcəli diplomlarla və fəxri fərmanlarla təltif olunublar. Müsabiqənin təşkilatçılarından üç nəfər isə Mədəniyyət İşçiləri Həmkarlar İttifaqının fəxri fərmanı ilə təltif edilib.\nTədbirin bədii hissəsində Naxçıvan Dövlət Uşaq Filarmoniyası solistlərinin ifasında muğam və təsniflər səslənib və fotosərgiyə baxış olub.


Ukrayna saytında AZƏRTAC-ın xüsusi müxbirinin Xocalı soyqırımı barədə məqaləsi yayılıb - AZƏRTAC – Azərbaycan Dövlət İnformasiya Agentliyi\nUkrayna saytında AZƏRTAC-ın xüsusi müxbirinin Xocalı soyqırımı barədə məqaləsi yayılıb\nUkraynanın versii.com saytında AZƏRTAC-ın Ukrayna, Belarus və Moldova üzrə xüsusi müxbiri Emil Hüseynlinin Xocalı faciəsi ilə bağlı “Sözün bitdiyi an!” sərlövhəli məqaləsi yayılıb.\nMüəllif yazır ki, XX əsrin sonlarında Xocalıda ermənilər tərəfindən törədilmiş soyqırımı insanlığa qarşı həyata keçirilən ən ağır cinayətlərdən biri hesab olunur. Xocalı qətliamı Xatın, Liditse, Oradur, Sonqmi, Ruanda və Srebrenitsadakı müdhiş hadisələrdən heç nə ilə fərqlənmir. Xocalı faciəsi heç vaxt tarixi yaddaşdan silinməyəcək.\nStatistik rəqəmlərlə zəngin olan məqalədə qeyd edilir ki, Xocalı soyqırımını tanıyan ölkələrin sayı getdikcə artmaqdadır. Bu günə qədər Xocalı soyqırımı dünyanın 16 ölkəsi, Amerika Birləşmiş Ştatlarının 24 ştatı tərəfindən tanınıb və qınanılıb. Bundan əlavə, İslam Əməkdaşlıq Təşkilatı Xocalı soyqırımı ilə bağlı 13 sənəd qəbul edib.\nAzərbaycan dövləti, dünya azərbaycanlıları Xocalı faciəsi ilə bağlı həqiqəti beynəlxalq ictimaiyyətə çatdırmaq, bu qırğını xalqımıza qarşı soyqırımı kimi qəbul etdirmək məqsədilə məqsədyönlü və davamlı fəaliyyət həyata keçirir. Xocalı soyqırımının tanınmasında Heydər Əliyev Fondunun vitse-prezidenti Leyla Əliyevanın təşəbbüsü ilə həyata keçirilən "Xocalıya ədalət!" beynəlxalq təbliğat və informasiya kampaniyası çərçivəsində həyata keçirilən işləri xüsusi vurğulamaq lazımdır.\nHazırda Azərbaycanın 20 faiz ərazisinin Ermənistan silahlı qüvvələrinin işğalı altında olduğunu yazan müəllif bildirir ki, Ermənistan tərəfindən vurulan mənəvi və psixoloji zərərdən əlavə, Dağlıq Qarabağ münaqişəsi nəticəsində Azərbaycan iqtisadiyyatına yüz milyardlarla dollardan çox ziyan dəyib.\nAZERTAG.AZ :Ukrayna saytında AZƏRTAC-ın xüsusi müxbirinin Xocalı soyqırımı barədə məqaləsi yayılıb


ƏDƏBİYYAT ÜZRƏ 1980-Cİ İLİN NOBEL MÜKAFATÇISI: Çeslav MİLOŞ - İssa vadisi...Romandan parça - Əyyub QİYAS | Edebiyyatqazeti.az\nƏDƏBİYYAT ÜZRƏ 1980-Cİ İLİN NOBEL MÜKAFATÇISI: Çeslav MİLOŞ - İssa vadisi...Romandan parça - Əyyub QİYAS\n26.07.2018 09:34 | 1052 dəfə oxunub A A+ A- Proza\nPolyak yazıçısı, şairi, tərcüməçisi Çeslav Miloş 1911-ci ildə Rusiya İmperiyasının Koven quberniyasında dünyaya gəlib. Ən yaxşı romanlarını doğma polyak dilində qələmə alsa da, uzun illər kitablarının Polşada çapına qadağa qoyulub. Bu səbəbdən əsərləri Fransada nəşr olunub. Onun dünya şöhrətli "İssa vadisi" romanı xeyirlə-şərdən, günahla-xeyirxahlıqdan bəhs edir. Əsər itirilmiş uşaqlığı İssa çayının sahillərində keçən Tomaşın taleyindən söz açır. Təhsilini əvvəlcə Sigizmund adına kollecdə, daha sonra isə Stefan Batoriya Universitetində alan gələcək yazıçı humanitar, sosial elmlər və hüquq ixtisasına yiyələnib. Ədəbiyyata şeirlə gələn Çeslav Miloşun imzası mətbuatda 1930-cu illərdən etibarən görünməyə başlayıb. Bir neçə dəfə Parisdə uzaq qohumu, fransız şairi Oskar Miloşla görüşüb. 1937-ci ildə, İtaliyadan qayıdandan sonra Varşava radiosunda çalışıb. 1939-cu ildə radio əməkdaşı kimi cəbhəyə gedib. Bir müddət ABŞ-da, Litvada yaşayıb. 1993-ci ildə birdəfəlik Varşavaya qayıdıb. SSRİ dağılandan, Litva müstəqillik qazanandan sonra Litva Yazıçılar Birliyinə fəxri üzv seçilib. 1980-ci ildə "baş verən iğtişaşlarda bəşər övladının müdafiəsiz olduğunu böyük uzaqgörənlik və cəsarətlə təsvir etdiyinə görə" ədəbiyyat üzrə növbəti "Nobel mükafatı"na layiq görülüb. Yazıçı 2004-cü ilin 14 avqust tarixində vəfat edib. "Ədəbiyyat qəzeti"nin oxucularına yazıçının "İssa vadisi" romanından bir parçanı təqdim edirik.\n"Buna bax da, şvapettdiyr" (polyak dialektində şvapetləmək yerli ləhcədən uzaq, yəni təmiz danışmaq deməkdir) - Antonina sevincək dilləndi. Oğlan ona qundağı əsl tüfəngə oxşayan arbalet düzəltsə də, Tomaşın sallaqqulaqlı, nazik boyunlu Stasyokdan xoşu gəlmirdi. Axşamlar Stasyok Antonina ilə bir yerdə cökələrin altında oturub söhbət edəndə, ətrafdakı qızların hırıltısı baş alıb gedirdi. Belədə Tomaş da bacardığı qədər onlara yaxın oturmağa çalışırdı. Bir müddət sonra bu da onu bezdirdi və daha onlara yaxınlaşmadı. Özü də baş açmırdı nədən, amma nəsə onu narahat edirdi. Adətən günün günorta çağı günəş buludların arxasında gizlənəndə belə olur. Bir də deyəsən, sevəndə...